NoeFlandre/osm-polygon-wikidata-only huggingface dataset:
Det gamle vandtårn (Glostrup)

For alternative betydninger, se Det gamle vandtårn. (Se også artikler, som begynder med Det gamle vandtårn) Det gamle vandtårn i Glostrup er et 33,5 meter højt tidligere vandtårn beliggende nær Glostrup Shoppingscenter og Glostrup Station. Tårnet har en vandbeholder med en kapacitet på 110 kubikmeter, og det var i funktion som vandtårn fra 1905 til 1963, hvor et nyere tårn med en kapacitet til 3.200 m3 erstattede det. Historie Allerede i 1897 begyndte ønsket om et vandværk i Glostrup at træde frem efter stiftelsen af Glostrup Grundejerforening. Begyndelsen af 1900-tallet blev en tid med stor vækst i hvad der stadig bar præg af en landsby med stigninger i indbyggertallet. Dette kombineret med et tørt 1904 gjorde, at planerne for byens vandforsyning blev sat i gang, og et samarbejde mellem sognerådet, som købte jorden, og gasværksbestyreren, der udarbejdede planerne, endte i 1905 med et færdigbygget vandtårn. Da Københavns Kommune i 1958 overtog forsyningsarbejdet blev det "lille" vandtårn hurtigt overflødigt, og efter opførelsen af det store vandtårn på Kindebjergvej med en vandtank på 3.200 m3 blev det gamle vandtårn taget ud af drift. Snart efter nedlukningen kom der forslag til anvendelsen af grunden, hvorpå tårnet står, men disse – særligt oprettelsen af en benzintank – blev afvist, hvormed tårnet stadig står som et vartegn for byen. I 2006 var der problemer med løs plade på vandtårnet, hvorfor brandvæsnet måtte rykke ud. Arkitektur Bygningen er konstrueret af ingeniør August Fensmark og dækker et grundareal på 16 m² med en ottekantet grundplan. Det er opført i røde teglsten med rundbuede vinduer og øverst findes en vindfløj med tegnene G.V. Tårnet har en slående lighed med det i 1967 nedrevne Sundby Vandtårn, der blev opført i 1900 i Lergravsparken på Amager efter tegninger af arkitekt Sophus Jørgensen. August Fensmark havde da også været tilknyttet Sundby Gasværk. Omgivelser Ingen af de bygninger der ligger i forbindelse med tårnet rager så højt op som dette. Tårnet markerer starten på Glostrups gamle bykerne, når man ankommer til byen fra øst. Vandtårnet ligger ud til Hovedvejen og har i den forbindelse været en del af planerne af 2005 for aftenbelysning af byen som et fremtrædende element på den centrale vej. Der blev her taget højde for, at belysningen skulle fremhæve tårnets arkitektur. 600 meter fra tårnet står en 10 kilometersten som markerer afstanden til Rådhuspladsen i København, hvilket får tårnet til at være 10,6 km derfra. Se også Vandtårnet på Randersvej – et vandtårn fra 1907 bygget i samme stil. Eksterne kilder/henvisninger Jensen, Kim Lykke (2009), Danmarks Vandtårne, Forlaget Vældgungerne, ISBN 978-87-92015-07-5 Skånska vattentorssällskapet Arkiveret 30. august 2010 hos Wayback Machine Informationstavlen foran vandtårnet (af Glostrup Kommune)
Det gamle vandtårn (Struer)

For alternative betydninger, se Det gamle vandtårn. (Se også artikler, som begynder med Det gamle vandtårn) Det gamle vandtårn er et vandtårn beliggende i Tårngade i Struer. Tårnet blev opført i 1908 med oprettelsen af byens vandværk og blev i 1951 forhøjet til de nuværende 41,5 meter. I den forbindelse blev vindfløjen også skiftet ud, således at der nu står 1951 på den. Det blev desuden renoveret i 2000. Vandtårnet har kapacitet til 400 kubikmeter vand. I 1966 blev det suppleret af et nyere vandtårn med kapacitet til 700 m3 vand. Arkitekt Alf Jørgensen og ingeniør Georg Jochumsen, som står bag tårnets opførelse, har udover dette også lavet andre vandtårne, hvoraf Nysted Vandtårn stadig er at finde. Eksterne henvisninger
Det gule vandtårn

Det gule vandtårn er et 23 meter højt vandtårn beliggende på Skottenborg i Viborg. Tårnet er opført i 1927 og tegnet af arkitekt Søren Vig-Nielsen med firmaet G.R. Øllgaard som ingeniør. Det er placeret imellem bygningerne ved Region Midtjyllands hovedsæde. Historie Vandtårnet blev bygget i 1927 som det sidste ud af 3 på Skottenborg. Det første blev opført i 1899 og nedrevet i 1973, og det andet tårn blev opført i 1906 og efterfølgende nedrevet i årene 1928-1929, umiddelbart efter at Det gule vandtårn var blevet sat i drift. Navnet "Det gule vandtårn" skyldes at byens andet aktive vandtårn, placeret på Gl. Skivevej, kaldes Det røde vandtårn. Farven på tårnet er ikke længere gult, da det i årene 2008-2009 blev malet hvidt i forbindelse med en udbygning af Region Midtjyllands hovedsæde. Der var i den forbindelse planer om at rive tårnet ned, og på de første arkitekttegninger var vandtårnet ikke med. Energi Viborg som ejer tårnet havde imidlertid ingen planer om en nedrivning, som skønnedes at ville koste omkring 10 millioner kroner. Vandtårnet er stadig i drift, og forsyner stor dele af Viborg midtby med drikkevand. I midten af juli 2007 var vandtårnet skyld i at store dele af Viborg stod uden rent drikkevand i en uge, da colibakterier fra fugleekskrementer var trængt ind i tårnet med regnvand . Referencer Eksterne henvisninger
Det hvide vandtårn (Fredericia)

For alternative betydninger, se Det hvide vandtårn. (Se også artikler, som begynder med Det hvide vandtårn) Det hvide vandtårn er et vandtårn på Prins Georgs Bastion, 125 m nordøst for Prinsens Port i Fredericia. Tårnet blev opført i 1908 og var i brug til 1994. Tårnet fungerer i dag som udsigtstårn, da platformen øverst på tårnet ligger 44 meter over havets overflade. Kunstneren Søren Hausgaard Kjær har udsmykket tårnet indvendigt. Kilde
Det hvide vandtårn (Haderslev)

For alternative betydninger, se Det hvide vandtårn. (Se også artikler, som begynder med Det hvide vandtårn) Det Hvide Vandtårn er et vandtårn fra 1952 ved rundkørslen hvor Omkørselsvejen og Christian X's Vej mødes i Haderslev. Det blev opført pga. byudviklingen der i begyndelsen af 50'erne krævede endnu et vandtårn i byen. Den lokale tømrermester og entreprenør Chr. Jørgensen var bygmester på tårnet, Vagn Thorborg var arkitekt og ingeniørfirmaet Christen Ostenfeld & W. Jønson projekterede. Kilde Kim Lykke Jensen, Danmarks vandtårne, ISBN 978-87-92015-07-5, side 103 Se også Det Røde Vandtårn Langkær Vandtårn
Det røde vandtårn (Haderslev)

Det Røde Vandtårn eller Haderslev Vandtårn er et vandtårn, der ikke længere bliver brugt som vandtårn, beliggende i Haderslev. Det er blevet et vartegn for byen og er symbol for blandt andet Kløften Festival. Det er på det seneste blevet restaureret med blandt andet installering af toilet og køkken, så det nu kan huse forskellige udstillinger og andre arrangementer. Blandt andet lavede Per Vers et show i tårnet i april 2009. Historie Da den nordlige del af Haderslev i begyndelsen af 1920'erne skulle udvides, blev leveringen af et tilstrækkeligt vandtryk, der i forvejen var et problem, til et centralt emne, hvorfor man besluttede at lade et vandtårn opføre. I beslutningsprocessen var der dog en del kontrovers, omkring hvor tårnet skulle placeres, men byrådet vedtog med 8 stemmer mod 7 at det skulle stå på Marielystvej. 164.000 kroner blev bevilliget til bygningsværket. I forbindelse med decemberorkanen i 1999 tog taget skade, hvorfor hele tagkonstruktionen måtte hejses ned og repareres. I 2003 solgte Haderslev Kommune tårnet til den selvejende institution Det røde vandtårn for et symbolsk beløb, hvorefter der kom gang i ideerne, og det blev blandt andet muligt at leje sig ind i tårnet til en privat fest med maksimalt 40 gæster. Arkitektur Vandtårnet er cylinderformet båret af 12 betonsøjler og opført i røde mursten dækket af et kegleformet kobbertag. Øverst prydes det af en vindfløj. En trappe fører op til indgangspartiet. Bygningen af tegnet af arkitekten Peder Gram. Vandtårnet er udsmykket med et lysende pentagram på den vestlige side, og på den østlige side. Se også Langkær Vandtårn Det Hvide Vandtårn (Haderslev) Referencer Eksterne henvisninger Det røde Vandtårn - Haderslevwiki Arkiveret 31. maj 2017 hos Wayback Machine
Det røde vandtårn (Viborg)

Det røde vandtårn er et vandtårn beliggende på Gl. Skivevej, helt ud til Indre Ringvej i Viborg. Historie Vandtårnet var før i tiden det første man så når man kom til Viborg fra nord. Tårnet har om aftenen en rød lysinstallation tændt, og derfor har det fået kælenavnet "Læbestiften". Ejeren Energi Viborg benytter stadigvæk tårnet til levering af drikkevand til Viborg by. Det lille nærliggende boligområde "Tårnparken", ejet af Boligselskabet Sct. Jørgen, er opkaldt efter vandtårnet. Referencer Eksterne henvisninger
Retten på Frederiksberg

Retten på Frederiksberg er en byret på Frederiksberg. Byretten har blandt andre Frederiksberg og en del af København som retskreds. Inklusive byretspræsident Christian Lundblad er der pr. 1. april 2019 tilknyttet 14 dommere til retten. Det gamle fredede domshus på Howitzvej 30-32 er tegnet af Hack Kampmann, og blev opført fra 1919 til 1921. I forbindelse med domstolsreformen der tråde i kraft 1. januar 2007 blev Frederiksberg retskreds udvidet med Bispebjerg-Brønshøj Provsti, Valby-Vanløse Provsti samt Sydhavn Sogn. Det blev derfor nødvendigt med en større retsbygning. Den nye retsbygning på Howitzvej 32 blev indviet i 2012 og er tegnet af 3XN. Eksterne henvisninger Retten på Frederiksberg, domstol.dk
Dianalund Centret

Dianalund Centret er et shoppingcenter i byen Dianalund på Vestsjælland. Det blev oprettet i 1973 som et butikstorv, og voksede i løbet af 10 år til at indeholde 36 butikker. Renovering I 2003/2004 gennemgik butikstorvet en gennemgribende renovering og fik lagt tag med buer på ved alle indgangene. Ved samme lejlighed tog butikstorvet navneforandring og blev til Dianalund Centret. Centret har mere end 20 butikker og 200 parkeringspladser. Ny facade I 2018 fik Dianalund Centret igen en overhaling og fik nye facader med skifer og stålplader, da den eksisterende trækonstruktion efterhånden var blevet medtaget af vind og vejr. Mange arrangementer Centret har haft besøg af Scenen er din og Talent 2008, og har igennem mange år haft forskellige arrangementer som f.eks juletræstænding. Referencer Eksterne henvisninger Dianalund Centrets hjemmeside Arkiveret 23. april 2013 hos Wayback Machine
Diernæs

Diernæs er en lille landsby på det sydvestlige Fyn med 289 indbyggere (2026) 4 km øst for Faaborg. Den ligger i Faaborg-Midtfyn Kommune og tilhører Region Syddanmark. Første gang Diernæs nævnes er i Kong Valdemars Jordebog i år 1231. Langt senere er den udvidet med flere huse, gårde, 70'er-villakvarterer, sportplads, forsamlingshus, campingplads, håndværkere og små foreninger. Diernæs befolkes af både unge, gamle og nye børnefamilier. Kilder
Diernæs Kirke

Diernæs Kirke ligger i landsbyen Diernæs ca. 4 km Ø for Faaborg (Region Syddanmark). Eksterne kilder og henvisninger Diernæs Kirke på KortTilKirken.dk Diernæs Kirke på danmarkskirker.natmus.dk (Danmarks Kirker, Nationalmuseet) Diernæs Kirke Arkiveret 31. januar 2011 hos Wayback Machine på nordenskirker.dk
Digterparken (Viborg)

For alternative betydninger, se Digterparken. (Se også artikler, som begynder med Digterparken) Digterparken er det største parkanlæg i Viborg samt en boligområde med et samlet areal på cirka 9 hektar. Anlægget er omkranset af boligblokke ved B.S. Ingemanns Vej i vest, H.C. Andersens Vej i nord og Gl. Aalborgvej i øst. N.F.S. Grundtvigs Vej i syd går i det sydøstlige hjørne rundt i en ring omkring Ældrecentret Blichergården. Historie Viborg Kommune købte i 1941 jorden hvor Carl Jacobson Brostrøms Planteskole (Brostrøms Toft) var beliggende. Prisen var omkring 1 krone pr. m2 I 1944 overdrog man området til Boligselskabet Viborg, samtidig med at kommunen udskrev en landsdækkende arkitektkonkurrence om hvordan det store areal skulle udnyttes. 3 arkitekter fra København vandt konkurrencen, med forslaget om de forskudte boligblokke langs grænserne af arealet, samt skabelse af en kuperet park i midten og bevarelse af søen "Møllers Dam". På grund af 2. verdenskrig opstod der mangel på byggematerialer, så byggeriet kom senere i gang end planlagt. I 1949 var de første røde blokke på B.S. Ingemanns Vej klar til indflytning. I løbet at 1950'erne blev en butik og boligblokke opført på H.C. Andersens Vej, og hele byggeprojektet stod færdigt i 1962 med de gule blokke på Gl. Aalborgvej. I alt blev der opført 383 lejligheder, et butikscenter og et garageanlæg. Ved indvielsen af det første byggeri i 1949 blev Digterparken betragtet som et dyrt byggeri, da huslejen var 1500 kroner om året for en 2 værelsers lejlighed. Senere blev lejemålene nogle af de billigste i byen. I 1959 blev Nordre Skole indviet på den modsatte side af H.C. Andersens Vej. Parkanlægget Ved udgravningerne til byggerierne på B.S. Ingemanns Vej og H. C. Andersens Vej i årene 1953-1955 flyttede man, efter planer af havearkitekt C.Th. Sørensen, store mængder jord ud i parken og skabte det meget kuperede terræn i Digterparken. C.Th. Sørensen arbejdede sammen med stadsgartner Christian Thomsen omkring beplantningen i parken. Blandt andet blevet ikke hjemmehørende arter som Trompetkrone, Tulipantræ, Rabarberpoppel og Ægte Kastanje plantet. Bøge- og lindetræerne placeret på Kragehøjen stammer fra Carl Jacobson Brostrøms tid. Ved N.F.S. Grundtvigs Vej findes en frugtlund med omkring 80 forskellige sorter af pære- og æbletræer. Der blev fra starten etableret asfalterede gang- og cykelstier der går tværs igennem hele området. I 1996 blev der opført en skulptur bestående af 5 søjler lavet i ler. Over 1000 børn fra forskellige institutioner i Viborg har lavet reliefferne i søjlerne. Skulpturen er lavet i samarbejde med Herning, Holstebro, Silkeborg, Skive og Viborg, der alle har opført en 5 søjlet skulptur i byen. Eksterne henvisninger Historien om Digterparken Arkiveret 26. januar 2022 hos Wayback Machine på Viborg Kommune's hjemmeside Digterparken på viborghistorie.dk Boligbyggeri – Digterparken Arkiveret 23. august 2016 hos Wayback Machine på viborghistorie.dk
Dollerup Bakker

Der er for få eller ingen kildehenvisninger i denne artikel, hvilket er et problem. Du kan hjælpe ved at angive troværdige kilder til de påstande, som fremføres i artiklen. Dollerup Bakker er et naturområde ved Dollerup, syd for Viborg. Bakkerne ligger ved Hald Sø, der er en af landets dybeste søer. Søen blev dannet under sidste istid af en gigantisk isklump. Denne isklump smeltede og denne proces medførte det meget kuperede terræn, som denne del af den midtjyske hede er kendt for. Der er ret store højdeforskelle i området. Dollerup Bakker er bakkeområdet vest for Hald Søs sydende mellem Dollerup by og halvøen Inderøen. Ved matrikuleringen i 1682 var bakkerne dækket af Dollerup Uderør Skov som bestod af eg og bøg. Skoven var forsvundet i 1790, og bakkerne har siden overvejende været hede. Dollerup Bakker er et yndet turistmål for mange cykel- og vandreturister. Fra toppen af bakkerne er der udsigt over søen, mens der på den anden side af bakkerne ligger hede så langt øjet rækker. De senere år har Skov- og Naturstyrelsen og Viborg Kommune været i gang med en større renovering og genetablering af heden, så det fremstår som det næsten tabte kulturlandskab fra Middelalderen. Der er blandt andet fjernet en lang række træer, der ikke hører hjemme på heden. Så sent som i vinteren 2008-2009 er der renset store partier for selvgroede træer og skabt de lysåbne forhold, der er en forudsætning for at få genoprettet det bevaringsværdige hede- og overdrevslandskab i Dollerup bakker. Andre steder i bakkerne sørger får og geder for, at genopretningen bliver vedligeholdt ved at æde spirende træer. Området er en del af Natura 2000-område nr. 35 Hald Ege, Stanghede og Dollerup Bakker og den store naturfredning af området . Noter Eksterne henvisninger Karup Kommune: Dollerup Bakker Arkiveret 4. marts 2016 hos Wayback Machine Skov- og Naturstyrelsen: Stanghede
Dollerup Kirke

Dollerup Kirke er sognekirke i Dollerup Sogn som sammen med Finderup Sogn og Ravnstrup Sogn udgør et pastorat. Kirken er beliggende på toppen af en bakkekam i den vestlige del af landsbyen Dollerup. Dollerup Kirke er en kullet (dvs en kirke uden tårn) landsbykirke, bygget af granitkvadre i romansk stil omkring 1200. Kirken tilhørte indtil 1910 ejerne af Hald Hovedgård. Både i sit ydre og i sit indre er kirken ganske enkel. Den består af skib og kor. De oprindelige døre er muret til, og i stedet er der indgang gennem et nyere våbenhus ved kirkens vestgavl. Den lille klokke er ophængt på korets østgavl. Tagbeklædningen er tegl. Altertavle og prædikestol er i barokstil fra omkring år 1600. Altertavlens malerier er fra 1700-tallet. Maleriet i midterfeltet forestiller en nadverscene. Døbefonten er en gammel romansk granitfont. På nordvæggen hænger et krucifiks, som formentlig stammer fra 1400-tallet. Et kirkeskib er af ny dato. Kirkerummet er blev restaureret i 2009. Eksterne henvisninger Dollerup Kirkes hjemmeside Arkiveret 18. marts 2011 hos Wayback Machine på www.ravnstrupkirke.
Dommerby Kirke

Dommerby Kirke ligger i Dommerby Sogn der er et sogn i Skive Provsti (Viborg Stift). Sognet ligger i Skive Kommune. Kirken består af skib og kor med apsis fra senromansk tid, og et senere tilbygget våbenhus mod nord. Kirken er opført af mursten med fladt loft, apsis har halvkuppelhvælv. Den runde korbue er vistnok oprindelig. Kirken , især sydsiden, blev restaureret i 1880. Altertavlen er fra 1858 med et maleri. Der er prædikestol fra 1751, og døbefont af granit. Eksterne kilder og henvisninger Dommerby Sogn i J.P. Trap: Kongeriget Danmark, udarbejdet af H. Weitemeyer (3. udgave, 4. bind 1901) Dommerby Kirke Arkiveret 13. december 2013 hos Wayback Machine på KortTilKirken.dk
Domus Medica

Domus Medica (latin for "lægernes hus"), oprindeligt Det Plessenske Palæ, er et tidligere adelspalæ i Kristianiagade 12 i København, som siden 1948 har været domicil for Den almindelige danske Lægeforening. Historie Indtil 1944 betegnede Domus Medica Lægeforeningens hus i Amaliegade 5 i Frederiksstaden, tobaksspinder Ole Høgilds Gård, der var et rokokohus opført ved Nicolai Eigtved. Dette hus blev schalburgteret natten mellem den 7. og 8. juni 1944 og ikke genopført. Efter krigen blev Det Plessenske Palæ ombygget ved Holm & Grut til brug for Lægeforeningen. Det Plessenske Palæ er det sidste adelspalæ, der blev opført i hovedstaden, og med 97 værelser et af de største. Det trefløjede, U-formede anlæg blev opført 1901-06 i nybarok stil af Gotfred Tvede for den pensionerede diplomat, baron Joseph von Plessen (1860-1912). Hovedindgangen findes i en cour d'honneur mod Kristianiagade, men palæet har også facade ud til Trondhjems Plads. Palæet er i tre etager, heraf en mezzanin, og krones af et mansardtag med sortglaserede tegl. Ved Holm & Gruts ombygning blev et antal kviste erstattet af ovenlysvinduer. Den kendte baronesse og fotograf Varvara Hasselbalch voksede op i palæet i mellemkrigstiden. Interiør Den store hall, hvortil man ankommer via palæets originale hovedindgang ud mod Kristianiagade, er belagt med et ternet marmorgulv. Herfra fører pragttrappen udført i marmor med et sirligt udformet smedejernsgitter og bronzegelænder. Trappen fører op til reposen og rotunden på beletagen (1. sal). Trappens underside og vægpartier er den dag i dag stadig beklædt med de originale lampetter og den originale stukudsmykning i nyrokokostil fra palæets opførelse. Fra rotunden fører dørpartier med store fløjdøre ind til de øvrige saloner og biblioteket. Reposen og rotunden er stadig (med et par få undtagelser, nemlig lysekronen i rotunden og de kinesiske bojaner) beklædt med den originale stuk på vægge og lofter. Der står flere møbler fra husets opførelse i begge rum. Forvekslingsmuligheder I 1700-tallet henviste "Det Plessenske Palæ" til et palæ i Frederiksholms Kanal 16-18, som i 1851-52 blev opdelt og helt ombygget ved H.C. Stilling. Det er nu Nationalmuseets Klunkehjem. Også det senere Ole Haslunds Hus i Østergade er blevet kaldt Det Plessenske Palæ. Kilder Litteratur Alice Maud Guldbrandsen, Fra adel- til lægestand: Domus Medica før 1948, 1995.
Domus Medica

Domus Medica, located on Kristianiagade close to Østerport station in Copenhagen, Denmark, is the headquarters of the Danish Medical Association. History The Plessen Mansion was built for the retired diplomat Joseph von Plessen in 1901-06. It was designed by Gotfred Tvede and became the last aristocratic town mansion built in Copenhagen. The Plessen family had previously owned an 18th century, Batoque-style town mansion at Frederiksholms Kanal but it had been converted into two Late Classical apartment buildings at Frederiksholms Kanal 16-18 in 1852-52. With its 97 rooms, the house om Kritianiagade was too big for the Plessen family and the ground floor was therefore rented out to members of the foreign diplomatic corps. When Louise de Plessen and Erik Hasselbalch were married, they took over the first floor. Their daughter, Baroness Varvara Hasselbalch . a writer and photographer, was born in the house and grew up there in the 1920s and 1930s. The Plessen Mansion was acquired by the Danish Medical Association after the end of World War II. The association had been based in a building in Amaliegade (No. 5) in Frederiksstaden. The building, a Rococo-style town house originally built by Nicolai Eigtved for tobacco manufacturer Ole Høgilds, was subject to Schalburgtage on the night between 7 and 8 June 1944 and never rebuilt. Architecture Domus Medica is designed in the Neo-Baroque style. It is a three-winged, three-storey building with a Mansard roof covered in black-glazed tiles. The main entrance is located in a cour d'honneur on Kritianiagade. The rear side of the building faces Trondhjems Plads. The interior includes the Great Hall, the Blue Room and the Library. Today The Danish Medical Association is based on the second floor. Foreningen af Speciallæger and Yngre Læger (YL) are now based in the ground floor, Praktiserende Lægers Organisation (PLO) are based on the third floor and the medical journal Ugeskrift for Læger is based on the fourth floor.. References External links Official website
Domus Medica

Домус Медика (дан. Domus Medica) — історична будівля у Копенгагені, Данія, розташована на Крістіаніагаде неподалік від станції Естерпорт. Є штаб-квартирою Данської медичної асоціації. Історія Особняк, відомий як особняк Плессен, збудований у 1901—1906 роках для дипломата Йозефа фон Плессена. Архітектором був Готфред Тведе. Це був останній приклад аристократичного міського особняка, зведеного у Копенгагені. Раніше родина Плессен володіла особняком XVIII століття на каналі Фредеріксгольм, але у 1852 році його замінили двома пізньокласичними житловими будинками (Frederiksholms Kanal 16–18). Особняк мав 97 кімнат, що перевищувало потреби родини. Перший поверх здавався в оренду іноземним дипломатам. На другому поверсі мешкали донька Йозефа — Луїза де Плессен — та її чоловік Ерік Хассельбальх. Їхня донька, Барбара Хассельбальх — письменниця й фотографка — народилася й виросла тут у 1920–1930-х роках. Після Другої світової війни будівлю придбала Данська медична асоціація, яка втратила попередню штаб-квартиру на Амалієгаде, 5 унаслідок теракту 7–8 червня 1944 року. Колишня будівля була створена Ніколаєм Ейгтведом у стилі рококо. Архітектура Будівля виконана у стилі необароко. Це триповерхова споруда з мансардою, вкрита чорною глазурованою черепицею. Має три крила, головний вхід розташований з боку Крістіаніагаде. Задній фасад виходить на площу Тронхьємс. До приміщення входять такі примітні зали: Велика зала; Блакитна кімната; Бібліотека. Сучасне використання У будівлі розміщені медичні організації: 2-й поверх: Данська медична асоціація; 1-й поверх: Foreningen af Speciallæger та Yngre Læger (YL); 3-й поверх: Praktiserende Lægers Organisation (PLO); 4-й поверх: Ugeskrift for Læger — провідне медичне видання Данії. Галерея Див. також Данська медична асоціація Копенгаген Охорона здоров'я в Данії Готфред Тведе Примітки Джерела Kulturarv.dk — Fredede bygninger i Danmark. Gyldendal: Den Store Danske — Domus Medica. Данська медична асоціація — офіційний сайт
Dorf Kirke

Dorf Kirke er beliggende i landsbyen Dorf Kirkeby, Vendsyssel umiddelbart nord for Dronninglund Storskov. Kirken blev opført i 1899-1900 uden klokketårn og indviet 4. november 1900. Den er tegnet af Ludvig Frederik Olesen. Et dominerende klokketårn blev tilføjet i 1968. Eksterne kilder og henvisninger Dorf Kirke Arkiveret 19. september 2015 hos Wayback Machine hos KortTilKirken.dk